છેક ગત તા.૧ જાન્યુઆરી, ર૦૦૯થી કાંકરિયા લેકફ્રન્ટને કરોડો રૂપિયાના ખર્ચે અત્યાધુનિક રંગરૂપ અાપીને શહેરીજનો માટે વિધિવત્ ખુલ્લું મુકાયું હતું. તે પહેલાં ગત તા.રપથી ૩૧ ડિસેમ્બર, ર૦૦૮ સુધી ભવ્ય કાંકરિયા કાર્નિવલનું આયોજન કરાયું હતું. ત્યારબાદથી સતત દર વર્ષે તા.રપથી ૩૧ ડિસેમ્બર સુધી રંગારંગ કાર્યક્રમોથી ભરપૂર કાંકરિયા કાર્નિવલ યોજાઇ રહ્યો છે. કાંકરિયા લેકફ્રન્ટને નિહાળવા પર રાજ્યમાંથી સેંકડો લોકો આવે છે.